Neuvoston päätöslauselma, annettu 13 päivänä toukokuuta 1996, Euro-Välimeri-yhteistyöstä matkailualalla



Virallinen lehti nro C 155 , 30/05/1996 s. 0001 - 0002



NEUVOSTON PÄÄTÖSLAUSELMA, annettu 13 päivänä toukokuuta 1996, Euro-Välimeri-yhteistyöstä matkailualalla (96/C 155/01) EUROOPAN UNIONIN NEUVOSTO, joka VAHVISTAA sen merkityksen, joka Euro-Välimeri-kumppanuuden, jonka tavoitteet ja periaatteet on määritelty 27-28 päivänä marraskuuta 1995 pidetyn Euro- Välimeri-konferenssin päätteeksi hyväksytyssä Barcelonan julistuksessa, käytännön toteuttamisella on matkailualalle, KOROSTAA, että Euroopan yhteisön ja sen kumppaneina olevien Välimeren alueen kolmansien maiden yhteinäinen ja entistä tiiviimpi yhteistyö ja sen kehittäminen on tärkeätä matkailun kannalta, TOTEAA, että matkailualan yhteistyön toteuttamiseksi on toteutettava monen- tai kahdenvälisiä alueellisia toimia erityisesti tiedottamisen, koulutuksen ja matkailunedistämisen alalla, PITÄÄ TÄRKEÄNÄ Euro-Välimeri-alueen matkailun erityispiirteiden tuntemuksen syventämistä, KATSOO, että on tarpeen korostaa inhimillisten voimavarojen osuutta matkailualan yritysten, erityisesti PK-yritysten, kehittämisessä sekä parantaa matkailijoille tarjottujen palvelujen laatua, KATSOO, että kestävän kehityksen periaatteen mukaisesti Välimeren alueen matkailun edistämisessä on varmistettava luonnonperinnön sekä historiallisen ja kulttuuriperinnön suojeleminen ja niiden arvostaminen ja sillä voidaan näin ollen myötävaikuttaa monimuotoisuutta ja moniarvoisuutta kunnioittavan suvaitsevan ilmapiirin luomiseen ilman rotuun, kansallisuuteen, kieleen, uskontoon tai sukupuoleen perustuvaa syrjintää, ja KATSOO, että Barcelonan julistuksessa ja siihen liitetyssä työohjelmassa vahvistettujen tavoitteiden toteuttamiseksi kumppaneina olevien Välimeren alueen kolmansien maiden olisi omaksuttava yhteisön säännöstön perustana olevat periaatteet ja suuntaviivat matkailuun liittyviltä osiltaan, KEHOTTAA Euro-Välimeri-yhteistyölle varattujen rahoituspuitteiden rajoissa 1) tiedottamisen alalla: a) komissiota - edistämään tilasto- ja muiden tietojen keräämistä ja levittämistä matkailijamääristä sekä matkailun erityispiirteistä ja vaikutuksesta Euro-Välimeri-alueella ottaen huomioon matkailualaa koskevien tilastotietojen keräämisestä 23 päivänä marraskuuta 1995 annetun neuvoston direktiivin 95/57/EY (1) täytäntöönpanon yhteydessä käyttöön otetun menetelmän, - selvittämään Euro-Välimeri-vapaakauppa-alueen asteittaisen toteuttamisen yhteydessä Maailman kauppajärjestön määräyksistä aiheutuvien velvoitteiden mukaisesti ne esteet, joiden vuoksi kumppaneina olevien kolmansien maiden on mahdotonta soveltaa matkailualaan vaikuttavia yhteisön säännöksiä, b) jäsenvaltioita ja komissiota - kehittämään tietojen vaihtoa matkailualaan vaikuttavasta yhteisön lainsäädännöstä ja sen täytäntöönpanosta, jäsenvaltioiden lainsäädännöstä sekä kumppaneina olevien kolmansien maiden säännöksistä; 2) koulutuksen alalla: jäsenvaltioita ja komissiota - kiinnittämään matkailuun asianmukaista huomiota Barcelonan konferenssissa hyväksytyn työohjelman toteuttamisen yhteydessä, etenkin osana tätä tarkoitusta varten järjestettyä säännöllistä vuoropuhelua, inhimillisten voimavarojen hyödyntämiseksi paremmin; 3) matkailunedistämisen alalla: a) komissiota - aloittamaan kumppaneina olevien Välimeren alueen kolmansien maiden kanssa matkailutuotannon markkinoiden kehitystä koskevan perusteellisen tarkastelun ja osoittamaan matkailunedistämisen alalla mahdollisia yhteistyöväyliä, b) jäsenvaltioita ja komissiota - tarkastelemaan yhdessä tekijöitä, joilla voitaisiin edistää Euro-Välimeri-alueen matkailun yhteistä kehittämistä, varsinkin uutta teknologiaa, ja kiinnittämään erityistä huomiota yhteisen luonnonperinnön sekä yhteisen historiallisen ja kultuuriperinnön vaalimiseen. PÄÄTELMÄNÄ neuvoston pyytää komissiota - arvioimaan Barcelonassa aloitetun yhteistyöprosessin vaikutuksia matkailualalla ja tekemään tarvittaessa ehdotuksia konferenssin Barcelonan työohjelman ajan tasalle saattamiseksi Barcelonan julistuksessa määriteltyjen menettelyjen mukaisesti. (1) EYVL N:o L 291, 6.12.1995, s. 32